इसके 30 में से 20 शेयरों में तेजी, निफ्टी 98 अंक चढ़कर 17,722 पर पहुंचा
BSE NSE Sensex Today, Stock Market Latest Updates; आज अडाणी ग्रुप के सभी 10 शेयरों में तेजी देखने को मिल रही है। सुबह साढ़े 9 बजे अडाणी एंटरप्राइजेज के शेयर में 1.08% की बढ़त थी। वहीं अडाणी ट्रांसमिशन, टोटल गैस
शेयर बाजार में आज यानी मंगलवार (11 अप्रैल) को तेजी देखने को मिली। सेंसेक्स 311 अंक की बढ़त के साथ 60,157 के स्तर पर बंद हुआ। वहीं निफ्टी में 98 अंकों की बढ़त रही। यह 17,722 के स्तर पर पहुंचा। सेंसेक्स के 30 में से 20 शेयरों में तेजी और 10 में गिरावट रही।
बाजार की मजबूती में बैंकिंग, मेटल और फाइनेंशियल सेक्टर के शेयर सबसे आगे रहे। जबकि IT सेक्टर में कमजोरी देखने को मिली। बैंक निफ्टी 1.3% चढ़ा। प्राइवेट बैंक में 1.15% की तेजी रही। वहीं, PSU बैंक भी 1.61% चढ़कर बंद हुआ। IT सेक्टर 1.26% टूट कर बंद हुआ
अडाणी ग्रुप के 10 शेयरों में से 7 में तेजी
आज अडाणी ग्रुप के 10 शेयरों में से 7 तेजी देखने को मिली है। अडाणी एंटरप्राइजेज के शेयर में 0.15% की बढ़त रही। वहीं अडाणी ट्रांसमिशन, टोटल गैस और ग्रीन एनर्जी के शेयरों में 5-5% की तेजी देखने को मिली है। अडाणी पावर के शेयर में कोई बदलाव नहीं हुआ।
टीटागढ़ को मिला 80 वंदे भारत ट्रेन बनाने का कॉन्ट्रैक्ट
टीटागढ़ वेगंस ने एक्सचेंज फाइलिंग में बताया कि उसे भारत हैवी इलेक्ट्रिकल्स लिमिटेड (BHEL) के साथ 80 स्लीपर क्लास वंदे भारत ट्रेन निर्माण का कॉन्ट्रैक्ट मिला है। कंपनी 6 साल में इन 80 ट्रेन की सप्लाई करेगी। इसके साथ ही कंपनी 35 साल तक इन ट्रेनों का मैंटेनेंस भी देखेगी। टैक्स और ड्यूटी के अलावा कंपनी ने ये डील 120 करोड़ रुपए/ट्रेनसेट के भाव पर की है।
महंगाई के आंकड़ों पर रहेगी बाजार की नजर
मोतीलाल ओसवाल फाइनेंशियल सर्विसेज के रिटेल रिसर्च हेड सिद्धार्थ खेमका ने कहा, IMD ने मानसून के सामान्य रहने का अनुमान जारी किया है। उस अनुमान के बाद, ऑटो और माइक्रोफाइनेंस जैसे सेक्टर में तेजी दिखी।
FII के लगातार खरीदार बने रहने से निफ्टी में लगातार सातवें दिन मजबूती आई है। उम्मीद है कि चौथी तिमाही का रिजल्ट सीजन शुरू होने के साथ बाजार पॉजिटिव बना रहेगा। निवेशकों की नजर अमेरिका, चीन और भारत की ओर जारी किए जाने वाले महंगाई के आंकड़ों पर रहेगी।
सोमवार को शेयर बाजार फ्लैट बंद हुआ था
सोमवार (10 अप्रैल) को बाजार फ्लैट बंद हुआ था। सेंसेक्स 13 अंक की बढ़त के साथ 59,846 के स्तर पर बंद हुआ था। वहीं निफ्टी में 11 अंकों की बढ़त रही। यह 17,624 के स्तर पर बंद हुआ था। सेंसेक्स के 30 में से 17 शेयरों में तेजी और 13 में गिरावट देखने को मिली थी।